Ogfanga hod ois am 15. Meaz 2011, mit Demonstrationa in Damaskus, de wo im Aprui 2011 af ganz Syrien ibagriffa hom. De Demonstrationa worn a Tei vo dem wo heit Arabisches Fruajoor''' gnennt werd. De Demonstrantn hom in Rucktritt vom Presidentn Bashar al-Assad und im Regime vo Ba'ath Partei gfordat, de wo seit 1963 as Land regiat. De ofangs friedlichn Demonstrationa san boid in an bewoffnetn Konflikt eskaliat. In da Foige is da Einfluss afm Konflikt ausm Ausland imma grässa worn. Imma meara Woffn, Gejd, Freiwuillige und Sejdna keman ins Land. Vo da uaspringlichn Motivation, da Demokratisiarung, redt kaam no jemand. Es gäht etzad vor oim um religiese, ethnische, wirtschoftliche und mochtpolitische Faktorn.